paragraph_text: Pan Adria NLO incident, jedan od najznačajnijih viđenja NLO-a na području bivše Jugoslavije, koji se odigrao u kolovozu 1977. godine, tijekom leta komercijalnog zrakoplova nekadašnje zrakoplovne tvrtke Pan Adria, na liniji Zagreb - Beograd - Titograd. JNA i komunističke vlasti su zataškale slučaj i zaprijetile svjedocima da moraju šutjeti o tom događaju, zbog čega je javnost doznala za taj slučaj tek nakon pada socijalizma i raspada jugoslavenske federacije, početkom 1990-ih.